Алматыда аралас жекпе-жектен Халықаралық турнир өтеді
"Алматыда аралас жекпе-жектен Халықаралық турнир өтеді" | "https://abai.kz/post/49277"
TITLE: Алматыда аралас жекпе-жектен Халықаралық турнир өтеді
URL: https://abai.kz/post/49277
META: "Алматыда аралас жекпе-жектен Халықаралық турнир өтеді" | "https://abai.kz/post/49277"
DATE: 28.03.2017
AUTHOR(s): Нұргелді Әбдіғаниұлы
TOTAL WORDS: 108
TEXT: 1-сәуір күні Алматы қаласындағы Балуан Шолақ атындағы спорт сарайында аралас жекпе-жектен Халықаралық турнир өтеді, - деп хабарлайды "Абай ақпарат" порталы. Сегіз мемлекеттің үздік спортшылары қатысатын дүбірлі дода 1-сәуір күні кешкі сағат 19:00-де басталады. Алашорданың 100 жылдығына арналған Халықаралық турнирдің басты жекпе-жегі "Алаш айбары" атағы үшін өтеді. Спорт додаларын жіті қадағалап отыратын көрермен үшін Алматы төрінде өтетін доданың ұйымдастырушылары - "Алаш прайд" клубының президенті Данияр Қасқарауов, Бақытбек Әбілов, "Ұлы Дала" Республикалық қоғамдық бірлестігінің президенті Ғабиден Жәкей. Сондай-ақ, кештің құрметті қонақтары тарихшы Мәмбет Қойгелді, тарихшы Өмірбек Байгелді, Грек-Рим күресінен Халықаралық дәрежедегі спорт шебері Руслан Жұмабеков, алаштанушы Таласбек Омарбек және т.б. Аралас жекпе-жек турнирінің ақпараттық қолдаушысы - "Abai.kz" ақпараттық порталы. Abai.kz
